Vähesed bändid võivad ülbitseda 38-aastase karjääriga, mis on sisaldanud palju muusikamaailma muutnud hetki ja helisid. Vennad Ron (klahvpillid) ja Russell Mael (laulja), kes moodustavad kollektiivi nimega SPARKS, võivad igal juhul seda teha. Nende mõju on ulatunud selliste bändideni nagu näiteks Queen, The Pet Shop Boys, Faith No More, Franz Ferdinand ja The Darkness ning see nimistu ei piirdu muidugi ainult mitte nende nimedega. Hiljuti ilmus nende kahekümne esimene (21!) album, mille puhul on neil 21 kontserdiga tähistuspeod Londonis, kus nad mängivad igal kontserdil kronoloogilises järjestuses oma albumid tervikuna ette. Viimane üritus sarjast on suurejooneline uue albumi esitlus. Ron on välja arvutanud, et selle jooksul peavad nad mängima 4 825 623 nooti.
#000001
Üldine tagasiside uuele albumile paistab olevat samuti kiitev. Uus singel uuelt plaadilt, lugu „Good Morning”, on leidnud oma koha paljude raadiojaamade loovalikus. Samas ei ole nad oma tegutsemisaastate jooksul kunagi olnud siiski päris edetabelite vallutajad. Mis hoiab neid tegemas seda, mida nad teevad? „Tead, me lihtsalt tunneme, et meil on justkui selline ülesanne, missioon, teha midagi sellist vibreerivat, resoneerivat, uudset ja seikluslikku. Midagi sellist, mis on muusikas muidu puudu. Me arvame, et kahjuks on järjest vähem väljakutseid esitavaid asju. Me üritame teha midagi, mis on vähem ettearvatav. Meie jaoks on parimad asjad siiski minevikus, lood, mis olid siiski rohkem provokatiivsed mingis mõttes, muusikaliselt või lüürikalt, ja me tahame hoida neid ideid elus; see on kindlasti see, mis hoiab meid aktiivsena. Me arvame, et see ei ole tüüpiline album bändile, kes on teinud 21 albumit. Tead küll, tavaliselt on kalduvus minna muusikalt järjest rahulikumaks ja pehmemaks aja jooksul iga plaadiga. Me tahaks olla selles üle ja mõjuda endiselt ootamatult ja üllatavalt.”
#000004
Nii pika tegutsemisaja jooksul on bändist saanud ka iseenda peamine mõjutaja. „Ma usun, et meie muusika läheb selliseks nagu ta läheb, sest me peame olema järjest rohkem n-ö sissepoole pööratud. Usun, et tulemus on seda erilisem. See on selline omaenda maailm, mille kuulajad kas võtavad vastu või lükkavad eemale, kuid igal juhul on see oma näoga maailm ja see on kindlasti eriline.”
#000005
Seega – hea tagasiside, värsked tervislikud kartulid, härrad tunnevad end suurepäraselt, 21. album ei jää viimaseks ja kohtumist Rabarockil ei tasu vahele jätta!
#000008